# The Brutalist

The Brutalist és una pel·lícula dramàtica, històrica i èpica del 2024 dirigida i produïda per Brady Corbet, a partir d'un guió que va escriure juntament amb Mona Fastvold. Es tracta d'una coproducció internacional entre els Estats Units, el Regne Unit i Hongria protagonitzada per Adrien Brody, Felicity Jones, Guy Pearce, Joe Alwyn, Raffey Cassidy, Stacy Martin, Emma Laird, Isaach de Bankolé i Alessandro Nivola.
La pel·lícula es va estrenar al 81è Festival Internacional de Cinema de Venècia l'1 de setembre de 2024, on Corbet va ser guardonat amb el Lleó d'Argent a la Millor Direcció. Fou estrenada el 20 de desembre de 2024 als Estats Units i el 24 de gener de 2025 a Catalunya.

## Sinopsi

La pel·lícula narra trenta anys de la vida de László Tóth, un arquitecte jueu nascut a Hongria que va sobreviure a l'Holocaust. Després del final de la Segona Guerra Mundial, va emigrar als Estats Units amb la seva dona, Erszebét, a la recerca del "somni americà". Inicialment, László afronta una època de pobresa i misèria, però aviat aconsegueix un contracte amb un misteriós i adinerat client, Harrison Lee Van Buren, que canviarà radicalment la seva vida.

## Repartiment

* Adrien Brody com a László Tóth
* Felicity Jones com Erzsébet Tóth
* Guy Pearce com Harrison Lee Van Buren
* Joe Alwyn com a Harry Lee Van Buren
* Raffey Cassidy com a Zsófia
** Ariane Labed com a adulta Zsófia
* Stacy Martin com a Maggie Van Buren
* Emma Laird com a Audrey
* Isaach de Bankolé com a Gordon
* Alessandro Nivola com Attila
* Michael Epp com a Jim Simpson
* Jonathan Hyde com a Leslie Woodrow
* Peter Polycarpou com a Michael Hoffman
* Maria Sand com a Michelle Hoffman
* Salvatore Sansone com a Orazio

## Producció
### Desenvolupament

El 6 de setembre de 2018, la revista en línia Deadline va informar que The Brutalist havia estat escollit pel director Brady Corbet com el seu pròxim projecte després del seu segon llargmetratge Vox Lux. Andrew Lauren Productions (ALP) va desenvolupar el guió junt amb Corbet i va finançar la pel·lícula. El director també va encarregar-se de l'escriptura del guió conjuntament amb la seva parella Mona Fastvold, amb qui també va escriure la pel·lícula de 2015 La infància d'un líder i la pel·lícula de 2018 Vox Lux. El film va ser anunciat originalment com una coproducció entre Andrew Lauren i DJ Gugenheim per a ALP, Trevor Matthews i Nick Gordon per a Brookstreet Pictures, Three Six Zero de Brian Young, i la companyia polonesa Madants.
El 2 de setembre de 2020, Deadline va anunciar que Joel Edgerton, Marion Cotillard i Mark Rylance havien estat elegits com a protagonistes de la pel·lícula, interpretant a László Tóth, Erzsébet Tóth i el misteriós client de l'arquitecte jueu, respectivament. Sebastian Stan, Vanessa Kirby, Isaach De Bankolé, Alessandro Nivola, Raffey Cassidy i Stacy Martin també van ser anunciats en papers desconeguts. Corbet va descriure The Brutalist com "una pel·lícula que celebra els triomfs dels visionaris més agosarats i realitzats; els nostres avantpassats". El rodatge es va fixar perquè s'iniciés a Polònia el gener de 2021. Protagonist Pictures va presentar el projecte als compradors del Festival Internacional de Cinema de Toronto 2020. La pel·lícula té lloc a Filadèlfia i es va rodar en anglès, ídix, hongarès i italià.
El 9 de març de 2023 es van anunciar la directora de fotografia Lol Crawley, l'editor Dávid Jancsó i la dissenyadora de vestuari Kate Forbes. Judy Becker, la dissenyadora de producció, va ser anunciada l'11 d'abril de 2023.Daniel Blumberg va ser nomenat l'encarregat per a compondre la partitura del film.
L'11 d'abril de 2023, es va anunciar que el nou repartiment de la pel·lícula estaria conformat per Adrien Brody, Felicity Jones, Guy Pearce, Joe Alwyn, Jonathan Hyde, Emma Laird i Peter Polycarpou. També es va anunciar que el film seria coproduït per les companyies nord-americanes Andrew Lauren Productions i Yellow Bear junt amb Brookstreet i Intake Films del Regne Unit, i Proton Cinema d'Hongria, i finançada per Brookstreet UK, Yellow Bear., Lip Sync Productions, Richmond Pictures, Meyohas Studio, Carte Blanche, Cofiloisirs i Parable Media. CAA Media Finance va ser seleccionada per gestionar les vendes als Estats Units conjuntment amb Protagonist Pictures que va ser triada per encarregar-se de les vendes internacionals. Seguidament, els drets de distribució internacional de la pel·lícula van ser adquirits per Focus Features.

### Rodatge

Inicialment, es va decretar l'inici del rodatge de The Brutalist per l'any 2020, però es va ajornar a causa de la pandèmia de la COVID-19. Aleshores, es va establir que començaria el gener de 2021, però es va tornar a endarrerir fins a l'agost de 2021, i posteriorment es va programar el rodatge per a finals de la primavera de 2022. Corbet va dir que el rodatge es va endarrerir diverses vegades a causa de la pandèmia i de diversos embarassos i morts a les famílies del repartiment i l'equip de la pel·lícula.
Després de nombrosos ajornaments, finalment va començar el rodatge a Budapest (Hongria) el 16 de març de 2023. A continuació, la producció va ser traslladada a la ciutat de Carrara a la Toscana (Itàlia) el 29 d'abril de 2023, i va finalitzar el 5 de maig de 2023.
La pel·lícula es va rodar mitjançant càmeres VistaVision, amb la intenció d'estrenar la pel·lícula en 70 mm. Corbet va afirmar que "semblava que la millor manera d'accedir a aquest període (dècada de 1950) era rodar amb algun mitjà propi de la mateixa dècada". A més, la pel·lícula es presenta en dos actes amb un entreacte de 15 minuts.

## Estrena

The Brutalist va estrenar- al 81è Festival Internacional de Cinema de Venècia l'1 de setembre de 2024, on va competir pel Lleó d'Or i va guanyar el Lleó d'Argent a la millor direcció (Brady Corbet). També es va estrenar al Festival Internacional de Cinema de Toronto el 6 de setembre de 2024. La pel·lícula també es va incloure en diverses seleccions per al Festival de Cinema de Nova York 2024, al 69è Festival Internacional de Cinema de Valladolid i al 31è Festival de Cinema d'Austin. Una setmana després de la seva estrena a Venècia, la productora A24 va adquirir els drets de distribució nord-americans de la pel·lícula per "poc menys de 10 milions de dòlars".

### Premis i nominacions

| Premi | Data de la cerimònia | Categoria | Resultat | Ref. |
| Festival Internacional de Cinema de Venècia | 7 de setembre de 2024 | Lleó d'or | Nominat | |
| Festival Internacional de Cinema de Venècia | 7 de setembre de 2024 | Lleó d'Argent | Guanyador | |

## Referències

* ↑ «'The Brutalist' Review: Director Brady Corbet Breaks Through in His Third Feature, an Engrossing Epic Starring Adrien Brody as a Visionary Architect», 01-09-2024.
* ↑ Tartaglione, Andreas Wiseman,Nancy. «Venice Winners: Pedro Almodóvar's 'The Room Next Door' Wins The Golden Lion; Also Wins For Nicole Kidman, Brady Corbet, 'I'm Still Here' & More» (en anglès americà). Deadline, 07-09-2024. [Consulta: 7 setembre 2024].
* 1 2 3 White, Peter. «'Vox Lux' Director Brady Corbet Sets Artist Drama 'The Brutalist' As Next Project». Deadline, 06-09-2018. Arxivat de l'original el March 16, 2023. [Consulta: 21 març 2023].
* 1 2 Keslassy, Elsa. «'Vox Lux' Director Brady Corbet on His Next Project, 'The Brutalist'». Variety, 22-11-2018. Arxivat de l'original el March 16, 2023. [Consulta: 21 març 2023].
* 1 2 3 4 5 6 7 Wiseman, Andreas. «Joel Edgerton, Marion Cotillard, Mark Rylance, Sebastian Stan & Vanessa Kirby To Lead Brady Corbet's Sweeping Immigrant Drama 'The Brutalist'». Deadline, 02-09-2020. Arxivat de l'original el November 18, 2020. [Consulta: 21 març 2023].
* ↑ Hundic, Stjepan. «The Streaming Age Has Turned Poland Into a Deep-Pocketed Production Paradise». The Hollywood Reporter, 08-07-2021. Arxivat de l'original el March 16, 2023. [Consulta: 21 març 2023].
* ↑ Kemp, Stuart. «The Euro 75: Madants (Poland)». Screen Daily, 15-05-2022. Arxivat de l'original el March 6, 2023. [Consulta: 21 març 2023].
* 1 2 «The Brutalist - Production List». productionlist.com, 16-11-2020. Arxivat de l'original el March 16, 2023. [Consulta: 21 març 2023].
* ↑ «Lol Crawley, Dávid Jancsó & Kate Forbes on The Brutalist». Lux Artists, 09-03-2023. Arxivat de l'original el March 15, 2023. [Consulta: 21 març 2023].
* ↑ «Dávid Jancsó». Lux Artists. Arxivat de l'original el March 21, 2023. [Consulta: 20 març 2023].
* ↑ Ottewill, Jim. «Daniel Blumberg on scoring The World To Come & how Cafe Oto shaped him». Spitfire Audio. Arxivat de l'original el September 8, 2022. [Consulta: 20 març 2023].
* ↑ Keslassy, Elsa. «Focus Features Buys International Rights to Brady Corbet's 'The Brutalist,' Starring Adrien Brody and Felicity Jones». Variety, 17-02-2024. [Consulta: 18 febrer 2024].
* 1 2 3 Titze, Anne-Katrin. «At the heart of the character | Alessandro Nivola on his upcoming projects, The Many Saints Of Newark, and Gay Talese». Eye For Film, 09-12-2021. Arxivat de l'original el March 16, 2023. [Consulta: 21 març 2023].
* ↑ Film Updates. «EXCLU: Production on Brady Corbet's #TheBrutalist starring Joel Edgerton, Marion Cotillard, Sebastian Stan, Vanessa Kirby, Mark Rylance, Raffey Cassidy, Stacy Martin and Isaach De Bankolé will begin this August.». Twitter, 16-07-2021. Arxivat de l'original el December 12, 2021. [Consulta: 21 març 2023].
* ↑ «The Sync Report | Brady Corbet». audioboom.com, 11-08-2022. Arxivat de l'original el February 8, 2023. [Consulta: 21 març 2023].
* ↑ «The Brutalist Is Currently Filming in Budapest». Budapest Reporter, 17-04-2023. Arxivat de l'original el April 17, 2023. [Consulta: 15 maig 2023].
* ↑ «Gemma Hoff's Instagram story from March 16, 2023: "The Brutalist" Call Sheet | Shooting Day 1 | Thursday, 16 March, 2023». Imgur, 16-03-2023. Arxivat de l'original el March 16, 2023.
* ↑ Lombardini, Eleonora. «Ciak si gira! Carrara attrice protagonista di un nuovo film americano: The Brutalist» (en italià). La Gazzetta di Massa e Carrara, 30-04-2023. Arxivat de l'original el May 13, 2023. [Consulta: 15 maig 2023].
* ↑ «Carrara protagonista di una grande produzione internazionale» (en italià). Toscana Film Commission, 02-05-2023. Arxivat de l'original el May 6, 2023. [Consulta: 15 maig 2023].
* ↑ «Gemma Hoff's Instagram story from May 5, 2023: "Last shoot day of The Brutalist! What an adventure we'll never forget." | "The Brutalist" Call Sheet | Shooting Day 34 | Friday, 5 May 2023». Imgur, 15-05-2023. Arxivat de l'original el May 15, 2023.
* ↑ «How Directors of Indie Movies Like Venice's 'The Brutalist' Have Been Helped to Shoot on Film», 03-09-2024.
* ↑ Lang, Brent. «'The Brutalist' Director Brady Corbet on Making His 215-Minute 70mm Epic and Including an Intermission». Variety, 25-07-2024.
* ↑ Lattanzio, Ryan. «'The Brutalist' First Look: Brady Corbet's 215-Minute, 70mm Epic Stars Adrien Brody in a 'Fountainhead' Homage». IndieWire, 23-07-2024.
* ↑ «The Brutalist». Toronto International Film Festival. [Consulta: 22 juliol 2024].
* ↑ Vlessing, Etan. «Austin Film Festival Adds ‘The Order,’ ‘The Brutalist,’ ‘September 5’ to Lineup (Exclusive)» (en anglès americà). The Hollywood Reporter, 25-09-2024. [Consulta: 1r novembre 2024].
* ↑ Rubin, Rebecca. «New York Film Festival Unveils 2024 Lineup: Sean Baker's 'Anora,' Paul Schrader's 'Oh, Canada' and More». Variety, 06-08-2024. [Consulta: 5 octubre 2024].
* ↑ «La aclamada en Venecia 'The Brutalist' cierra la Sección Oficial de la 69 Seminci» (en castellà). Infobae, 04-10-2024. [Consulta: 5 octubre 2024].
* ↑ Rubin, Rebecca. «A24 Nabs Brady Corbet's Historical Epic 'The Brutalist' in Reported $10 Million Sale After Venice Film Festival Premiere». Variety, 08-09-2024. [Consulta: 8 setembre 2024].
* ↑ ; Shafer, Ellise «Venice Film Festival Lineup: 'Joker 2' With Joaquin Phoenix and Lady Gaga, Angelina Jolie's 'Maria' and Luca Guadagnino's Daniel Craig-Led 'Queer' to Debut in Competition». Variety.

## Enllaços externs

* The Brutalist a FilmAffinity
* The Brutalist a Protagonist Pictures